Напрыканцы красавіка адбылося пасяджэнне Шклоўскага райвыканкама, на якім разглядаліся вынікі сацыяльна-эканамічнага развіцця раёна за першы квартал 2010 года. У сваім дакладзе намеснік старшыні райвыканкама Валерый Гузаў адзначыў, што эфектыўнасць работы народнагаспадарчага комплексу раёна працягвае заставацца нізкай. Не выкананы прагнозныя паказчыкі па экспарту тавараў (асноўная прадукцыя, якую Шклоўшчына пастаўляе на экспарт, — гэта папера і малочныя прадукты), выпуску прадукцыі прамысловасці. Павялічыліся суадносіны запасаў гатовай прадукцыі і сярэднемесячнага аб’ёму іх вытворчасці.